
A szülői attitűd hatása a korai fejlesztés eredményességére

Kulcsszavak: korai intervenció; szülői attitűd; eredményes fejlesztés; segítségnyújtás; tájékozatás
A dolgozatom témájának kiválasztása testvéri érintettségen és az ebből adódó személyes
tapasztalatokon alapul. Annak alapján, hogy a Down-szindrómás testvérem a maximális szülői
támogatásnak és az odaadásnak köszönhetően mára átlag felett funkcionál és minimális
maradandó hátrányokkal él, megfogalmazódottak bennem olyan feltételezések, mint hogy, ha
a szülő megfelelő hozzáállása növelni tudja a korai fejlesztés hatékonyságát, akkor a negatív
szülői attitűd ezzel szemben képes-e hátráltatni. Tovább haladva a témában felkeltette az
érdeklődésemet az is, hogy az idejében megkezdett korai fejlesztés képes-e pozitívan hatni a
későbbi életminőségre és, hogy ennek megkezdését/lebonyolítását hátráltathatja-e a negatív
szülői attitűd, illetve hogy a diagnózis megfelelő formában, szakmaisággal történő közlése
megkönnyítheti-e az elfogadással járó frusztrációkat félelmeket.
Ezen feltételezéseim igazolására vagy megcáfolására készítettem el a kutatásom, amelyhez
az induktív kutatási stratégia összefüggésfeltáró módszerét alkalmaztam, aminek eszközei a
szóbeli és az írásbeli kikérdezések voltak. Az írásbeli kikérdezés kérdőív formájában valósult
meg (kb. 10-12 percet vett igénybe és 21 kérdésből állt). 3 megye kivételével, szinte országos
átlagot tudtam elemezni, életkort tekintve 18-tól a 72 éves korig. A szóbeli kikérdezés 2
beszélgetőalannyal valósult meg: egy pedagógiai szakszolgálatnál dolgozó gyógypedagógussal
és egy fogyatékossággal élő gyermeket nevelő édesanyával. A kutatásom során a négy
hipotézisből 3 megerősítésre került, egyhez pedig nem gyűlt össze annyi adat, hogy
biztonsággal meghozhassam ezt a döntést.
Végezetül az kristályosodott ki számomra, hogy a szülők/leendő szülők nagyon kis
mértékben vannak tisztában az eltérő fejlődésmenetet sejtető első jelekkel és a Pedagógiai
Szakszolgálatok működésével, szolgáltatásaival, ezáltal a gyermekeik és ők maguk is későn
jutnak segítséghez és támogatáshoz. Ennek kiküszöbölése érdekében hoztam létre a dolgozatom
hozadékát; egy 6 oldalas tájékoztató füzetet - természetesen szakirodalmi háttérrel - a szülőknek
az első tünetekről és a segítségkérés útjairól, amelyeket gyermekorvosi rendelőkben,
tanácsadókban, szakszolgálatoknál szeretnék elhelyezni, hogy minden család elindulhasson a
gyermekével a segítség felé! Nincsenek egyedül!



